2 ພັກ​ ທີ່​ນິຍົມ​ຢູ​ໂຣບ ຂອງຢູເຄຣນ ​ນຳ​ໜ້າ ໃນການເລືອກຕັ້ງສະພາ
ພັກ​ແນວ​ໂຮມ​ມະຫາຊົນ ຂອງທ່ານ Yatsenyuk ​ແມ່ນນຳ​​ໜ້າເປັນທີ​ນຶ່ງ ດ້ວຍຄະ​​ແນນ​ສຽງ​ເກືອບ 22 ​ເປີ​ເຊັນ ຕິດຕາມ​ໂດຍ ພັກຂອງທ່ານ Poroshenko ດ້ວຍ​ຄະ​​ແນ​ນສຽງ 21 ​ເປີ​ເຊັນ.
ຈາກບັດຄະແນນສຽງ ທີ່ນັບໄປແລ້ວຫຼາຍກວ່າ 65 ເປີເຊັນ ໃນ ການເລືອກຕັ້ງສະມາຊິກສະພາ ເມື່ອວັນອາທິດຜ່ານມາ ຢູ່ໃນ ຢູເຄຣນນັ້ນ 2 ພັກທີ່ນິຍົມຢູໂຣບ ແມ່ນກຳລັງນຳໜ້າ ກຳມະການຈາກສູນກາງເລືອກຕັ້ງຂອງຢູເຄຣນ ລາຍງານວ່າ ພັກແນວໂຮມມະຫາຊົນ ຫຼື Popular Front ຂອງນາຍົກລັດ ຖະມົນຕີ Arseniy Yatsenyuk ແມ່ນນຳໜ້າເປັນທີນຶ່ງ ດ້ວຍ ຄະແນນສຽງເກືອບ 22 ເປີເຊັນ ຕິດຕາມມາຢ່າງໃກ້ຊິດ ໂດຍ ກຸ່ມທີ່ໄດ້ຮັບການເລືອກຕັ້ງມາແລ້ວ ນຳໂດຍປະທານາທິບໍດີ Petro Poroshenko ດ້ວຍຄະແນນສຽງ 21 ເປີເຊັນ ສ່ວນພັກຊ່ວຍຕົນເອງ ຈາກເຂດພາກຕາເວັນຕົກຂອງຢູເຄຣນ ແມ່ນຢູ່ອັນດັບທີ 3 ໂດຍໄດ້ຮັບຄະແນນສຽງປະມານ 11 ເປີເຊັນ ໃນຂະນະທີ່ກຸ່ມພັກຝ່າຍຄ້ານຂອງປະທາ ນາທິບໍດີ Viktor Yanukovych ທີ່ສະໜັບສະໜຸນໂດຍມົສກູ ຊຶ່ງໄດ້ຖືກໂຄ່ນລົ້ມໄປ ແລ້ວນັ້ນ ແມ່ນຢູ່ອັນດັບທີ 4 ໂດຍໄດ້ຄະແນນສຽງເກືອບ 10 ເປີເຊັນ ທັງທ່ານ Poroshenko ແລະ ທ່ານ Yatsenyuk ຕ່າງກໍໃຫ້ການສະ ໜັບສະໜຸນຕໍ່ການ ມີສາຍພົວພັນອັນໃກ້ຊິດກັບສະຫະພາບຢູໂຣບ ແລະຕ່າງກໍໄດ້ໂຄສະນາໃຫ້ທຳການ ປະຕິຮູບນັ້ນ ແມ່ນເບິ່ງກັນຢ່າງກວ້າງຂວາງ ວ່າມີຄວາມຈຳເປັນ ເພື່ອຈະນຳພາປະເທດ ໃຫ້ລອດພົ້ນຈາກວິກິດການລົ້ມລະລາຍ ປະທານາທິບໍດີສະຫະລັດທ່ານ ບາຣັກ ໂອບາມາ ໄດ້ອອກຖະແຫລງ ສະບັບນຶ່ງໃນວັນຈັນວານນີ້ ກ່າວຊົມເຊີຍ ປະຊາຊົນຊາວຢູເຄຣນ ທີ່ ໄດ້ຈັດການເລືອກຕັ້ງສະພາ ແລະການປ່ອນບັດ ດ້ວຍຄວາມສຳເລັດ ຢ່າງ